બાદમાં, પત્રકાર પરિષદમાં બેંક્રોફ્ટે કહ્યું હતું કે ટીમ લીડરશીપે પ્લાન બનાવીને સાઉથ આફ્રિકા સામે બોલ ટેમ્પરિંગ કર્યું હતું. જાયન્ટ સ્ક્રીન પર પોતાની હરકતને ઉઘાડી પાડી દેવામાં આવતાં એ ગભરાઈ ગયો હતો. બાદમાં, કોચ લીહમેને એક રીઝર્વ ખેલાડીને મેદાનમાં મોકલ્યો હતો અને બેંક્રોફ્ટને સલાહ આપી હતી કે તું જાયન્ટ સ્ક્રીન પર બોલને ઘસતો દેખાઈ ગયો છે તો તારી ટેપને સંતાડી દે. તેથી બેંક્રોફ્ટે એ પટ્ટી પેન્ટના ખિસ્સામાં પાછી મૂકવાને બદલે અંડરવેરમાં મૂકી દીધી હતી. જેથી ચેકિંગ કરવામાં આવે તો ખિસ્સામાંથી કંઈ ન મળે. પરંતુ એની એ હરકત પણ કેમેરામાં ઝડપાઈ ગઈ હતી.